***OBRAZLOŽENJE***

**Pravni osnov**

Pravni osnov za donošenje nove Odluke o finasiranju sporta u Glavnom gradu, sadržan je u članu 117 stav 8 Zakona o sportu ("Službeni list Crne Gore", br. 44/181 i 123/21), kojim je propisano da se uslovi, način, postupak i kriterijumi za dodjelu sredstava, kao i kontrola nad realizacijom programa sportskih organizacija bliže utvrđuju propisom Ministarstva, odnosno opštine, članu 27 stav 1 tačka 13 Zakona o lokalnoj samoupravi ("Službeni list Crne Gore", br. 02/18 , 34/19 i 38/20) kojim je propisano da opština, u skladu sa zakonom i drugim propisima stvara uslove za razvoj i unapređenje sporta djece, omladine i građana, kao i razvijanje međuopštinske sportske saradnje i članu 54 stav 1 tačka 2 Statuta Glavnog grada ( "Službeni list Crne Gore - opštinski propisi", br. 08/19 i 20/21) kojim je propisano da Skupšina u vršenju poslova iz svog djelokruga donosi propise i druge opšte akte.

 **Razlozi za donošenje**

U nastojanjima Glavnog grada da unaprijedi i pospješi razvoj sporta, kao i da utvrdi način i postupak raspodjele i usmjeravanja sredstava iz Budžeta Glavnog grada opredijeljenih za finansiranje sporta, ovom odlukom u odnosu na prethodnu Odluku, utvrđeni su i razrađeni preciziniji uslovi, način, postupak i kriterijumi za raspodjelu finansijskih sredstava, klubovima čiji je osnivač Glavni grad kako bi se sredstva planirana Budžetom Glavnog grada raspodjelila u skladu sa kriterijumima iz Odluke ucilju bolje transparentosti. U tom smislu, pored ostalog, precizno je definisan kako ukupni tako i pojedinačni procenat novčanih sredstava koji se izdvaja iz budžeta Glavnog grada za: sufinansiranje programa rada sportskih organizacija, razvoj i unapređenje sporta, kao i za nagrade za postignute rezultate u sportu. Takođe, novina u odnosu na raniju odluku je i obrazovanje komisije za kontrolu namjenskog korišćenja dodjeljenih sredstava kao i obrazovanje komisije kontrolu namjenskog korišćenja dodjeljenih sredstava kao i obrazovanje komisije za kontrolu namjenskog korišćenja dodijeljenih termina.

**Sadržaj odredbi odluke**

U opštim odredbama utvrdjen je sadržaj Odluke o finansiranju sporta u Glavnom gradu Podgorica, u poglavlju II utvrdjen je način sufinansiranja programa sportskih organizacija, u poglavlju III način dodjele termina za treninge, u poglavlju IV razvoj i unapređenje sporta, u poglavlju V nagrade za postignute rezultate u sportu i u poglavlju VI prelazne i završne odredbe utvrđen je prelazni period do imenovanja nove Komisije, prestanak važenja odredbe 11 odluke odnosno da će se ubuduće sportskim organizacijama čiji je osnivač Glavni grad sredstva dodjeljivati putem javnog konkursa, rok za donošenje posebnog akta o bližim kriterijumima za finansiranje sportskih subjekata ranije i stupanje na snagu ove odluke.